Barbara Ehrenreich

**Barbara Ehrenreich** (født Barbara Alexander den 26. august 1941 i Butte i Montana, død den 1. september 2022 i Alexandria i Virginia) var en amerikansk journalist og publisist. Ehrenreich hadde i sin virksomhet særlig vært opptatt av arbeidsmarkedet, helsetjenesten, fattigdom og kvinners stilling.
## Liv og virke
### Bakgrunn
Barbara Alexander var datter av Isabelle (*neé* Oxley) og Ben Howes Alexander i Butte, som hun har beskrevet som en «bustling, brawling, blue collar mining town». I et intervju til det amerikanske fjernsynsselskapet C-SPAN karakteriserte hun sine foreldre som sterke fagforeningsfolk med to familiebud: Du skal aldri være streikebryter, og aldri stemme republikansk. I en tale i 1999 kalte Ehrenreich seg selv som en fjerdegenerasjons ateist.

### Litterær karriere
Sakprosaboken *Nickel and Dimed: On (Not) Getting By In America* (2001) ble på mange måter et gjennombrudd i hennes karriere, ved at hun nådde ut til nye lesergrupper både i hjemlandet og i andre deler av verden. I boken beskriver hun hvordan hun reiste rundt i USA og forsøkte å klare seg på det hun kunne tjene i de absolutt lavest lønnede yrkene i ulike delstater. Hun arbeidet blant annet som stuepike på et motell og som vaskehjelp. Konklusjonen hennes var at det var nærmest umulig for innbyggere i USA som lever under fattigdomsgrensen, å klare seg på lønnen fra én fulltidsjobb, og likeledes at det var nær umulig for denne delen av befolkningen å klare å tjene nok penger til å forbedre sine egne levekår. Det fremgikk også at særlig mange kvinner og innvandrere satt fast i en tilværelse der utsiktene til et bedre liv med et minstemål av økonomisk trygghet og forutsigbarhet var ikke-eksisterende.

I 2003 ga hun ut boken *Global Woman: Nannies, Maids, and Sex Workers in the New Economy* der hun utforsket denne tematikken videre.

I 2009 kom boken *Bright-Sided: How the Relentless Promotion of Positive Thinking has Undermined America*. Den skrev hun etter å ha fått en kreftdiagnose og ha blitt overøst med oppfordringer om å «tenke positivt» og på den måten overvinne kreften, eller i det minste bidra til å kurere den. Ehrenreich tok sterkt avstand fra denne typen «magisk tenkning», som hun opplevde som ikke bare irrasjonell, men direkte samfunnsskadelig fordi den la ansvaret for sykdom og annen motgang over på enkeltpersonen som ble rammet.

## Bibliografi
### På engelsk
#### Sakprosa
* 1969: *Long March, Short Spring: The Student Uprising at Home and Abroad* – sammen med John Ehrenreich
* 1971: *The American Health Empire: Power, Profits, and Politics* – sammen med John Ehrenreich og Health PAC
* 1972: *Witches, Midwives, and Nurses: A History of Women Healers* – sammen med Deirdre English
* 1973: *Complaints and Disorders: The Sexual Politics of Sickness* – sammen med Deirdre English
* 1978: *For Her Own Good: Two Centuries of the Experts' Advice to Women* – sammen med Deirdre English
* 1983: *Women in the Global Factory* 
*1983: *The Hearts of Men: American Dreams and the Flight from Commitment*
*1986: *Re-Making Love: The Feminization of Sex*
* 1987: *The Mean Season: Attack on the Welfare State* – sammen med Elizabeth Hess og Gloria Jacobs
* 1989: *Fear of Falling: The Inner Life of the Middle Class* – sammen med Fred L. Block, Richard A. Cloward og Frances Fox Piven
*1990: *The Worst Years of Our Lives: Irreverent Notes from a Decade of Greed*
*1995: *The Snarling Citizen: Essays*
*1997: *Blood Rites: Origins and History of the Passions of War*
*2001: *Nickel and Dimed: On (Not) Getting By In America*
*2003: *Global Woman: Nannies, Maids, and Sex Workers in the New Economy*
* 2005: *Bait and Switch: The (Futile) Pursuit of the American Dream* – redaktør; medredaktør: Arlie Hochschild
*2007: *Dancing in the Streets: A History of Collective Joy*
*2008: *This Land is Their Land: Reports from a Divided Nation*
*2009: *Bright-Sided: How the Relentless Promotion of Positive Thinking has Undermined America* (utgitt i Storbritannia under tittelen *Smile Or Die: How Positive Thinking Fooled America and the World*)
*2014: *Living with a Wild God: A Nonbeliever's Search for the Truth about Everything*
*2018: *Natural Causes: An Epidemic of Wellness, the Certainty of Dying, and Killing Ourselves to Live Longer*
*2020: *Had I Known: Collected Essays*

#### Skjønnlitteratur
* 1993: *Kipper's Game* ISBN 9780374181550

### I norsk oversettelse
* *Livets lyse sider: hvordan den hemningsløse dyrkelsen av positiv tenkning har underminert Amerika.*, oversatt til norsk av Bjørn-Alex Herrmann, Oktober forlag (2010) ISBN 978-82-495-0709-2
* *Lokket og lurt: på (forgjeves) jakt etter den amerikanske drømmen*, Oktober forlag (2006). ISBN 82-495-0408-9, 978-82-495-0408-4
* *Kjøpt og underbetalt : om (ikke) å klare seg i Amerika*, (originalens tittel: *Nickel and dimed*). (2001)

## Referanser


## Eksterne lenker
* 
* 
*